Anexa nr. 18 la normele tehnice

REGULAMENT-CADRU
cu privire la desfășurarea activităților
din cadrul unităților de asistență tehnică și management
1. Dispoziții generale
Prezentul regulament-cadru stabilește principiile generale și cerințele de bază pentru desfășurarea activităților din cadrul unităților de asistență tehnică și management, denumite în continuare UATM
2. Cadrul juridic:
– art. 51 alin. (5) din Legea nr. 95/2006 privind reforma în domeniul sănătății, republicată, cu modificările și completările ulterioare;
– art. 29 din Hotărârea Guvernului nr. 155/2017 privind aprobarea programelor naționale de sănătate pentru perioada 2017 și 2018;
– Normele tehnice de realizare a programelor naționale de sănătate pentru perioada 2017 și 2018, aprobate prin Ordinul ministrului sănătății nr. 377/2017, cu modificările și completările ulterioare.
3. Modalitatea de organizare și funcționare a UATM
3.1. Organizarea UATM:3.1.1. desemnarea coordonatorului UATM prin act administrativ al conducătorului unității de specialitate în cadrul căreia sunt aprobate organizarea și funcționarea UATM;
3.1.2. transmiterea către structura din Ministerul Sănătății cu atribuții în domeniul programelor naționale de sănătatea deciziei privind desemnarea coordonatorului UATM;
3.1.3. stabilirea de către coordonatorul UATM a echipei de asistență tehnică și management, denumită în continuare EATM, conform prevederilor punctului 4;
3.1.4. estimarea de către coordonatorul UATM a bugetului necesar funcționării UATM, conform prevederilor punctului 5;
3.1.5. transmiterea către structura din Ministerul Sănătății cu atribuții în domeniul programelor naționale de sănătatea propunerii privind planul de activități, planul de resurse umane și a bugetului necesar funcționării UATM;
3.1.6. analiza propunerii privind planul de activități, planul de resurse umane și a bugetului necesar funcționării UATM de către structura din Ministerul Sănătății cu atribuții în domeniul programelor naționale de sănătate și întocmirea referatului pentru aprobarea acestora de către ministrul sănătății;
3.1.7. transmiterea de către structura din Ministerul Sănătății cu atribuții în domeniul programelor naționale de sănătatea aprobării planului de activități, planului de resurse umane și a bugetului necesar funcționării UATM către coordonatorul UATM;
3.1.8. selectarea membrilor EATM;
3.1.9. repartizarea sarcinilor membrilor EATM;
3.1.10. încheierea relațiilor contractuale dintre unitatea de specialitate în cadrul căreia este aprobată organizarea și funcționarea UATM și membrii EATM3.2. Implementarea activităților:
3.2.1. realizarea:
3.2.1.1. managementului activităților;
3.2.1.2. managementului financiar;
3.2.1.3. managementului resurselor umane;
3.2.1.4. relației cu Ministerul Sănătății;
3.2.1.5. relației cu unitățile de specialitate;
3.2.2. raportarea activităților realizate în termenele stabilite;
3.2.3. monitorizarea.3.3. Controlul și evaluarea:
3.3.1. realizarea controlului intern de calitate;
3.3.2. efectuarea controlului privind încadrarea în costuri și în termenele de realizare;
3.3.3. evaluarea;
3.3.4. generarea corecțiilor.
4. Modalitatea de organizare a echipei de asistență tehnică și management și responsabilitățile acesteia
4.1. EATM se organizează într-un format standard:
4.1.1. minim:4.1.1.1. coordonatorul UATM;
4.1.1.2. responsabil tehnic(o)-/medical;
4.1.1.3. responsabilul financiar/economic;
4.1.2. maxim: la standardul minim se adaugă:
4.1.2.1. echipa de implementare;
4.1.2.2. echipa de suport administrativ.
4.2. Stabilirea formatului standard de organizare a EATM se realizează de către coordonatorul UATM pe baza elementelor următoare:
4.2.1. numărul de programe/subprograme/intervenții de sănătate publică pentru care se asigură asistența tehnică și managementul;
4.2.2. volumul și complexitatea activităților desfășurate în cadrul UATM;
4.2.3. numărul de ore estimate a fi necesare pentru realizarea activităților;
4.2.4. nivelul pregătirii profesionale și competențelor necesare pentru realizarea activităților;
4.2.5. particularități ale programului/subprogramului național de sănătate publică;
4.2.6. fondurile disponibile.
4.3. EATM, prin personalul său, are atribuții și responsabilități în asigurarea asistenței tehnice și al managementului pentru unitățile de specialitate care implementează programele/ subprogramele naționale de sănătate publică, înțelegând prin acestea:
4.3.1. acordarea de consultanță unităților de specialitate care implementează programe naționale de sănătate publică;
4.3.2. planificarea, organizarea și coordonarea desfășurării activităților din cadrul programelor de sănătate publică;
4.3.3. elaborarea de proceduri și metodologii pentru procesele pe care le desfășoară, precum și actualizarea acestora ori de câte ori este necesar;
4.3.4. monitorizarea activităților desfășurate în cadrul programelor naționale de sănătate publică;
4.3.5. participarea la ședințele de monitorizare a stadiului implementării programelor naționale de sănătate publică organizate de structura din Ministerul Sănătății cu atribuții în domeniul programelor naționale de sănătate;
4.3.6. participarea la verificări, în teren, privind respectarea prevederilor Normelor tehnice de realizare a programelor naționale de sănătate publică, la solicitarea structura din Ministerul Sănătății cu atribuții în domeniul programelor naționale de sănătate;
4.3.7. asigurarea managementului fondurilor alocate programelor naționale de sănătate publică prin:
4.3.7.1. estimarea și fundamentarea anuală a necesarului de fonduri pentru implementarea programelor naționale de sănătate publică și transmiterea acestuia către structura din Ministerul Sănătății cu atribuții în domeniul programelor naționale de sănătate, până cel târziu la data de 15 iulie a anului curent, pentru anul următor;
4.3.7.2. propunerea repartizării fondurilor alocate pe unitățile de specialitate care implementează programe naționale de sănătate publică;
4.3.7.3. verificarea lunară a eligibilității cheltuielilor efectuate de unitățile de specialitate care implementează programe/subprograme naționale de sănătate publică;
4.3.7.4. întocmirea și avizarea situațiilor centralizate privind cererile de finanțare lunară a programelor naționale de sănătate publică și transmiterea acestora către structura din Ministerul Sănătății cu atribuții în domeniul programelor naționale de sănătate;
4.3.7.5. comunicarea sumelor aprobate pentru finanțarea lunară a programelor naționale de sănătate publică către unitățile de specialitate care implementează programe naționale de sănătate publică;
4.3.7.6. formularea propunerilor cu privire la suplimentarea fondurilor alocate programelor/subprogramelor naționale de sănătate publică și înaintarea acestora către structura din Ministerul Sănătății cu atribuții în domeniul programelor naționale de sănătate;
4.3.8. centralizarea semestrială și anuală, a indicatorilor fizici, de eficiență și rezultat ai programelor naționale de sănătate raportați de unitățile de specialitate și transmiterea acestora către structura din Ministerul Sănătății cu atribuții în domeniul programelor naționale de sănătate;
4.3.9. centralizarea semestrială și anuală, a execuției bugetare pe baza raportărilor efectuate de unitățile de specialitate și transmiterea acestora către structura din Ministerul Sănătății cu atribuții în domeniul programelor naționale de sănătate;
4.3.10. monitorizarea consumurilor și stocurilor de medicamente, materiale sanitare sau dispozitive medicale și altele asemenea raportate de unitățile de specialitate care implementează programele naționale de sănătate publică;
4.3.11. centralizarea semestrială și anuală, a consumurilor și stocurilor de medicamente, materiale sanitare sau dispozitive medicale și altele asemenea pe baza raportărilor efectuate de către unitățile de specialitate și transmiterea acestora către structura din Ministerul Sănătății cu atribuții în domeniul programelor naționale de sănătate. Situațiile centralizate vor fi însoțite și de balanțele de stocuri cantitativ-valorice pe depozite întocmite de unitățile de specialitate care implementează programele/subprogramele naționale de sănătate publică;
4.3.12. estimarea cantităților de medicamente, materiale sanitare sau dispozitive medicale și altele asemenea necesare pentru implementarea programelor naționale de sănătate publică, pe baza estimărilor realizate de unitățile de specialitate;
4.3.13. elaborarea și transmiterea către structura din Ministerul Sănătății cu atribuții în domeniul programelor naționale de sănătatea rapoartelor semestriale și anuale cu privire la implementarea programelor/subprogramelor naționale de sănătate publică. În cuprinsul rapoartelor se consemnează, fără a se limita la acestea:
4.3.13.1. stadiul realizării activităților prevăzute în cadrul programului/subprogramului național de sănătate publică;
4.3.13.2. analiza comparativă a costurilor medii realizate raportat la costurile medii la nivel național prevăzute în Normele tehnice de realizare a programelor naționale de sănătate publică, cu precizarea cauzelor depășirii sau, după caz, a nerealizării indicatorilor de eficiență, precum și a impactului nerealizării acestora;
4.3.13.3. probleme și disfuncționalități întâmpinate în realizarea activităților;
4.3.13.4. propuneri de îmbunătățire a modului de derulare a programelor/subprogramelor naționale de sănătate publică;
4.3.14. informarea structurii din Ministerul Sănătății cu atribuții în domeniul programelor naționale de sănătate asupra problemelor și disfuncționalităților întâmpinate în implementarea programelor naționale de sănătate publică și formularea propunerilor de îmbunătățire a modului de derulare a acestora;
4.3.15. organizarea și administrarea la nivel național sau regional, după caz, a sistemului informațiilor din domeniul programelor/subprogramelor naționale de sănătate publică;
4.3.16. formularea propunerilor cu privire la strategia programelor naționale de sănătate publică, de organizare și desfășurare a acestora;
4.3.17. formularea propunerilor cu privire la structura programelor/subprogramelor naționale de sănătate publică.
4.4. Responsabilitățile coordonatorului UATM sunt:
4.4.1. în etapa de organizare a UATM:
4.4.1.1. întocmirea planului de activități care cuprinde: obiective, activități, responsabili;
4.4.1.2. întocmirea planului de resurse umane care cuprinde: stabilirea dimensiunii și configurației echipei de asistență tehnică, repartiția sarcinilor pentru membrii EATM, repartiția normei de timp, stabilirea termenelor de realizare a sarcinilor și a indicatorilor de realizat;
4.4.1.3. estimarea bugetului;
4.4.1.4. transmiterea către structura din Ministerul Sănătății cu atribuții în domeniul programelor naționale de sănătatea planului de activități și resurse umane, precum și a bugetului necesar;
4.4.1.5. selectarea membrilor EATM;
4.4.1.6. propunerea de aprobare de către conducătorul unității de specialitate a componenței nominale a EATM;
4.4.1.7. semnarea contractelor încheiate între unitatea de specialitate în cadrul căreia este aprobată organizarea și funcționarea UATM și membrii EATM
4.4.2. în timpul implementării:
4.4.2.1. organizarea și coordonarea activității membrilor EATM în scopul îndeplinirii atribuțiilor și responsabilităților EATM;
4.4.2.2. luarea deciziilor privind organizarea și funcționarea UATM în conformitate cu prevederile legale în vigoare;
4.4.2.3. realizarea completării și actualizării planului de activități și resurse umane în funcție de modificările legislative survenite pe parcursul implementării;
4.4.2.4. verificarea realizării de către membrii EATM a activităților incluse în planul de activități, cu încadrarea în termenele și indicatorii de realizare stabiliți;
4.4.2.5. efectuarea analizelor de timp, resurse umane și de buget;
4.4.2.6. asigurarea relației cu structura din Ministerul Sănătății cu atribuții în domeniul programelor naționale de sănătate și cu unitățile de specialitate care implementează programul/subprogramul național de sănătate publică;
4.4.2.7. asigurarea participării membrilor EATM la întâlnirile legate de derularea programelor/subprogramelor naționale de sănătate publică;
4.4.2.8. asigurarea și coordonarea circuitului informațional pentru activitățile UATM prin transmiterea deciziilor, datelor și comunicărilor la membrii EATM și primirea de la aceștia a informațiilor, datelor și comunicărilor;
4.4.2.9. urmărirea realizării programului de achiziții de bunuri și servicii necesare pentru funcționarea UATM;
4.4.2.10. urmărirea utilizării corespunzătoare a bunurilor achiziționate în cadrul programelor/subprogramelor naționale de sănătate publică;
4.4.2.11. efectuarea controlului cheltuielilor efectuate în UATM cu verificarea necesității, oportunității, legalității, realității, înregistrării în evidența UATM, încadrării în limitele bugetare aprobate;
4.4.2.12. controlează elaborarea cererilor de finanțare pentru activitatea desfășurată în cadrul UATM;
4.4.2.13. coordonează preluarea, înregistrarea, distribuirea la membrii EATM a documentelor programelor/subprogramelor naționale de sănătate publică, precum și îndosarierea și arhivarea corespondenței și a mesajelor primite din partea colaboratorilor;
4.4.2.14. coordonează transmiterea de către EATM a documentelor către terți prin poștă, fax, e-mail;
4.4.2.15. coordonează realizarea și actualizarea bazei de date aferentă UATM;
4.4.2.16. coordonează arhivarea documentelor UATM după un sistem de înregistrare, îndosariere și arhivare, stabilit conform normativelor în vigoare;
4.4.2.17. monitorizează activitățile EATM;
4.4.2.18. asigură identificarea și soluționarea problemelor apărute;
4.4.2.19. realizează controlului intern managerial;
4.4.2.20. întocmește planul de acțiune pentru implementarea recomandărilor incluse în rapoartele de audit/control și urmărește implementarea acestora;
4.4.2.21. evaluează activitățile UATM;
4.4.2.22. dispune implementarea corecțiilor necesare;
4.4.2.23. certifică din punct de vedere al legalității, necesității, oportunității și realității documentele elaborate la nivelul UATM;
4.4.2.24. asumarea documentelor UATM;
4.4.2.25. împreună cu membrii EATM răspunde de funcționarea UATM în conformitate cu prevederile legale în vigoare.
5. Estimarea bugetului: se realizează prin estimarea următoarelor cheltuieli:
5.1. cheltuieli de personal: reprezintă cheltuielile care rezultă din încheierea contractelor de muncă, inclusiv contribuțiile angajatului și angajatorului, contractelor de prestări servicii sau după caz, a convențiilor civile;
5.2. cheltuieli administrative, tehnice și logistice: conform naturii cheltuielilor, nu mai mult de 10% din totalul bugetului aprobat;
5.3. cheltuieli de deplasare pentru deplasări în țară, dacă e cazul, conform naturii cheltuielilor, nu mai mult de 10% din totalul bugetului aprobat, conform prevederilor legale privind deplasările.
